এ ক্ষেত্রে সরকারের বাইরে থাকা দল, সংগঠন ও ব্যক্তির সঙ্গে বৈঠক অথবা আলোচনা চলছে বিএনপির। জাতীয় ঐক্য প্রক্রিয়ায় মহাজোট শরিক জাতীয় পার্টিসহ সরকারের বাইরে থাকা সব রাজনৈতিক দলের সঙ্গেও যোগাযোগ রক্ষা করা হচ্ছে। কয়েকটি দল জাতীয় ঐক্যে সরাসরি অন্তর্ভুক্ত না হলেও যাতে যুগপৎ আন্দোলনে থাকে- এমন কৌশলও নেওয়া হয়েছে। এর মধ্যে বামপন্থি দলগুলোর নতুন জোট ‘গণতান্ত্রিক বাম জোট’ ছাড়াও ইসলামী শাসনতন্ত্র আন্দোলনের মতো দলও রয়েছে।